**Elizabeta i Karim pobjeđuju vješticu COVID-19**

Iza tri šume, devet sela i sedam planina smjestio se grad Bergamo. U Bergamu se nalazi veliki dvorac u kojem živi kralj, samohrani otac sa svojom kćeri Elizabetom, jako vrijednom djevojkom plemenita srca. U Bergamu vlada veliki, opaki i snažni virus, po imenu COVID-19.

Kralj je zabranio da se Elizabeta zaljubi u nekog seljaka i da izlazi zbog COVID-a-19. Elizabeta, lijepa poput gorske vile, bila je zaljubljena u seljaka po imenu Karim. Jednog dana, čula je to svilena vila i sa svojim zlatnim štapićem stvorila je tajni prolaz i rekla Elizabeti: „Ovdje te čeka tvoj princ“. Kada je Elizabeta ušla u tajni prolaz, ugledala je Karima. Oboje su bili jako sretni i zagrlili su se. Otišli su kod Karima i ručali zajedno s njegovom obitelji. Tijekom ručka Elizabeta je saznala da je Karimov tata znanstvenik. Elizabeta je pitala Karimovog oca: “Možete li napraviti cjepivo protiv ove vještice COVID-19?“. Karimov otac je rekao da može, ali i da će mu trebati pomoć. Karim i Elizabeta su predložili da budu njegovi pomoćnici. Elizabeta se svaki dan šuljala do Karima i njegova oca kako bi napravili čim prije cjepivo koje će uništiti zločestu vješticu COVID-19. Vještica je primijetila kako Elizabeta potajno odlazi kod Karima i rekla to kralju. Kralj je pristao na suradnju sa vješticom COVID-19. Tako su jednoga dana vještica COVID-19 i kralj ulovili Karima. Kad je Elizabeta došla do Karimove kuće, čula je od Karimova oca i majke da će Karima staviti na vješala. Elizabeta se uspaničila i pitala Karimova oca da li je gotov sa cjepivom, on je odgovorio da je cjepivo gotovo. Karimov tata i Elizabeta su se brzo požurili do dvorca i pronašli kako Karima spremaju za vješala. Čim su to ugledali, izvadili su cjepivo. Vidjevši cjepivo, vještica COVID-19 i kralj brzo su pobjegli. Karimov otac je slijedio vješticu COVID-19 i kralja, a Elizabeta je oslobodila Karima s vješala. Karim i Elizabeta su pojurili za vješticom COVID-19 i kraljem. Karim je vještici COVID-19 ubrizgao cjepivo, vještica je nestala i odvela kralja sa sobom.

Tako su kraljica Elizabeta i kralj Karim sretno živjeli u svom dvorcu sa svoje devetero djece do kraja života, a cijelo kraljevstvo je živjelo u miru i blagostanju jer su se riješili zauvijek vještice COVID-19.

Ivan Borić,

OŠ Zapruđe, 4. b